Merula turchina

A merula turchina 300px Monticola solitarius Classificazione scentifica Regnu Animalia Divisione Chordata Classa Aves Ordine Passeriformes Famiglia Muscicapidae Generu Monticola Nome binuminale   Monticola solitarius Linnaeus, 1758 300px

A merula turchina (o u merulu turchinu) (Monticola solitarius) hè un acellu chì face parte di a famiglia di i Muscicapidae. 

A merula turchina hè l'acellu naziunale di Malta.

 Descrizzione 
 Apparenza 
A merula turchina misura da 21 à 23 cm, è pesa da 37 à 54 grammi. U masciu hà unu piumaghju turchinu-grisgicciu, fora di l'ale è a coda chì sò più scure. A femina è u piugone sò marrone, frisgiati più chjaru sottu à u corpu. U bizzicu di a merula turchina hè longu è fine.

 Cantu 
U cantu di u masciu hè chjaru è meludiosu. S'assumiglia, ma più forte, à quellu di a merula cumuna.

 Modu di vita 
 Rigimu alimentare 
Onnivoru, si ciba per u più d'insetti è d'altri invertebrti, è ancu di baghe è di frutti.

 Riproduzione 
U nidu si trova in un ciottulu rucciosu. A femina face 4 o 5 ovi, ch'ella cova mentre circa duie simane. Ci hè qualchì volta duie cuvate per istate.

 Ambiente 
A merula turchina stà in e muntagne, e culline è u cantu di u mare, in e cavità rucciose, in e custruzzione abbandunate è altre ruvine.

 In Corsica 
A merula turchina hè prisente in Corsica, è più abundante in u Capicorsu. Hè abbastanza cumuna da u litturali insin'à l'altitudine di 1800 metri. Ùn si trova micca in i lochi cultivati nemmenu in i machjoni è in e fureste, ma frequenta piuttostu i lochi pitricosi.

 Tassonumia 
A merula turchina hè ripprisintata da cinque sottuspezie :
 Monticola solitarius philmppensis ;
 Monticola solitarius pandoo ;
 Monticola solitarius madoci ;
 Monticola solitarius longirostris ;

Citazione
A merula turchina hè u titulu d'una puesia di Santu Casta:Casta (2010), p. 29.
Tù chì batti isse ghjarghje,
O merula turchina tippaghjola
È certe volte ancu a machja,
Cusì sgalabbata chì tù sè
Viaghjendu in li chjosi
O in li stradoni ! (...)

 Note 

Bibliugrafia
 Arnestu Papi, A caccia in Corsica, 1987, Adecec
 Santu Casta, Acillaria, CRDP, 2010 

 Ligami 
 A merula turchina, Parcu Rigiunali Naturali di Corsica 

 Da vede dinù 
 avifauna di Corsica
 a merula

Categoria:Muscicapidae
Categoria:avifauna di Corsica